Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 144/12/2201	Dunajská Streda, 27.8.2012
EEČ : 2-16-108-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od 15. 09. 2011 do 23. 12. 2011 v mieste trvalého bydliska XXXXX XXXXX, Šaľa, okres Šaľa  a všade tam, kde sa v tomto období zdržiaval, zanedbával plnenie vyživovacej povinnosti voči svojmu synovi XXXXX, XXXXX XXXXX, dieťa v osobnej  starostlivosti matky, hoci zo Zákona o rodine ako aj z rozsudku Okresného súdu v Dunajskej Strede, číslo konania 12P/6/2011 - 59 zo dňa 14. 09. 2011, ktoré nadobudlo právoplatnosť dňa 13. 10. 2011 mu vyplýva táto povinnosť prispievať na výživu syna sumou 40,- € mesačne vždy do 20. dňa toho ktorého mesiaca vopred k rukám matky dieťaťa XXXXX, XXXXX trvale bytom XXXXX. XXXXX, Dunajská Streda a dlh na zročnom výživnom za obdobie od 31. 01. 2011 do 14. 09. 2011 vo výške 300,- € mu súd povolil splácať mesačne po 16,67 € spolu s bežným výživným pod stratou výhod splátok, pričom o syna nejavil žiadny záujem, nepodieľal sa na jeho výchove, čím mu vznikol dlh na výživnom k rukám XXXXX za horeuvedené obdobie vo výške 440,- €,

pretože trestnosť činu zanikla, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu. 

Odôvodnenie:
Vyšetrovateľ Okresného riaditeľstva PZ v Dunajskej Strede (ďalej len „vyšetrovateľ PZ) uznesením pod č.: ČVS:ORP-197/OVK-DS-2012 zo dňa 30.4.2012 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu vyšetrovania z výsluchu poškodenej XXXXX  vyplynulo, že obvinený si neplnil svoju vyživovaciu povinnosť voči svojmu maloletému synovi za obdobie od 19.9.2011 do 23.12.2011 po 40,- Eur a od 31.1.2011 do 14.9.2011 po 16,67,- Eur. Vo svojej výpovedi zo dňa 18.7.2012 uviedla, že obvinený jej uhradil výživné v sume 440,-Eur a to v celom rozsahu a už nemá žiadnu zaostalosť na výživnom. Obvinený sa k skutku v plnom rozsahu priznal a svoje konanie oľutoval. Dňa 17.7.2012 zaplatil celú sumu, čím si zameškané výživné v plnej výške vyrovnal. Jeho konanie nemalo trvalo nepriaznivé následky. 
 
	S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok.  

JUDr. Marián Zvoda
prokurátor